Per çò d’aute, es dues mainades graciosaments jargades, enquia e tot damb un cèrt suenh, enludernauen, entà didè’c atau; que semblauen dues ròses entre eth hèr vielh; es sòns uelhs qu’èren ua capitada, es sues fresques caròles arrien; ua des mainades ère ròia castanha, era auta bruna; es sues innocentes cares qu’èren dues admiracions encantadores; ua arrominguèra florida que i auie apròp enviaue as caminaires perhums que semblauen que venguien d’eres; era de dètz-e-ueit mesi mostraue eth sòn polit vrente nud damb era casta indecéncia dera mainadesa.